[{"text_idx": "#000000", "text": "Cwest: Pennaeth am weld milwr 'yn boeth a chwyslyd'"}, {"text_idx": "#000002", "text": "Clywodd cwest fod pennaeth barics, lle bu farw milwr ifanc, am weld milwr yn ei swyddfa \"yn boeth ac yn chwyslyd\"."}, {"text_idx": "#000005", "text": "Dywedodd yr is-gyrnol wrth y cwest ei fod wedi cymryd gormod o ddiddordeb yng nghosb y milwr a'i fod yn difaru rhai o'i benderfyniadau y diwrnod hwnnw."}, {"text_idx": "#000006", "text": "Ond dywedodd wrth y llys yng Nghaersallog na welodd unrhyw un yn cam-drin Preifat Williams."}, {"text_idx": "#000007", "text": "Bu farw ar 3 Gorffennaf 2006 ym marics Lucknow, Wiltshire, ar un o ddiwrnodau poethaf y flwyddyn."}, {"text_idx": "#000008", "text": "Dywedodd y crwner, Alan Large, fod y milwr wedi cyrraedd yn feddw y bore dan sylw ac wedi bod yn dreisgar ag aelod o staff. Roedd hefyd wedi chwistrellu gwesteion yr is-gyrnol gyda diffoddydd ta\u0302n."}, {"text_idx": "#000009", "text": "Dywedodd yr is-gyrnol ei fod yn \"flin\" gyda'r milwr oherwydd ei ymddygiad."}, {"text_idx": "#000010", "text": "\"Ro'n i'n teimlo ei fod wedi codi cywilydd ar ein catrawd\", meddai."}, {"text_idx": "#000012", "text": "Pan ofynnodd y crwner iddo am y broses ddisgyblu, dywedodd fod achos Preifat Williams \"yn gofyn am fwy o gosb nac achos arferol\"."}, {"text_idx": "#000013", "text": "Ond cyfaddefodd na ddylai fod wedi cymryd diddordeb personol yn y mater ac y dylai fod wedi gofyn i rywun arall ddelio ag ymddygiad y milwr."}, {"text_idx": "#000014", "text": "Gofynnodd y crwner i'r is-gyrnol esbonio beth oedd ei fwriad pan ofynnodd i gael gweld y milwr \"yn boeth ac yn chwyslyd\"."}, {"text_idx": "#000015", "text": "\"Ro'n ni angen dweud wrtho ein bod ni am ddwyn cyhuddiadau yn ei erbyn,\" meddai."}, {"text_idx": "#000018", "text": "Dywedodd nad oedd y milwr yn ymddangos yn boeth a chwyslyd ac nad oedd yn amau ei fod wedi cael ei gam-drin."}, {"text_idx": "#000020", "text": "\"Roedd yn gwybod ei fod mewn trafferth,\" meddai."}, {"text_idx": "#000021", "text": "Cwest: 'Milwr yn amharchus'4 Tachwedd 2015Milwr: 'Digwyddiadau meddw'3 Tachwedd 2015Ailagor cwest i farwolaeth milwr2 Tachwedd 2015"}, {"text_idx": "#000022", "text": "Ailagor cwest i farwolaeth milwr"}]